Uithou-jaers sê: Lig die hoed vir die 51ste Dak | Netwerk24
Uithou-jaers sê: Lig die hoed vir die 51ste Dak
Deur Motorredaksie 06 Desember 2018 05:00
Die strafste motorfietsren op die vasteland, die Dak van Afrika, word hierdie naweek in Lesotho beslis.
Hou William Oosthuizen dié naweek dop in die jaarlikse Dak van Afrika-ren in Maseru, Lesotho, een van die strafstes in die land. Foto: Motorsportmedia
Netwerk24 Foto: Motorsportmedia
Die 2018 Dak van Afrika-uithouren is die 51ste in die geskiedenis. Twee van die jaers wat hul stempel wil afdruk op dié ikoniese ren wat langer as ’n dekade deur Alfie Cox oorheers is, is William Oosthuizen en Matthew Green, wat vir die Husqvarna-span jaag.
Die 20-jarige Oosthuizen van Mosselbaai is ’n held in die plaaslike uithourenreeks en jaag op ’n Husqvarna TE 300i, terwyl sy 16-jarige spanmaat Matthew, wat verlede jaar die hoërskoolkampioen was, op ’n Husqvarna TE 150 in aksie sal wees.
Talle internasionale jaers asook omtrent alles en almal wat aan die plaaslike motorfietsveldren- en uithourentitels deelneem, jaag ook in vanjaar se Dak. Sowat 400 inskrywings is ontvang.
Die byeenkoms begin môre, met die wegspringpunt in Maseru. Deel­nemers jaag in drie klasse (goud, silwer en brons) en die ren eindig Sondag weer in Maseru.
Meer oor: Dak Van Afrika | Lesotho | Motorfietsren